Sklep II Ips 903/2007
Datum: 2008-05-22T02:00:00.000+02:00
ecli: ECLI:SI:VSRS:2008:II.IPS.903.2007
opravilna_stevilka_ii_stopnje: VSL I Cp 1014/2007
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: dovoljenost revizije zoper sklep - zavrženje revizije

## Jedro

Ker z izdajo sklepa pritožbenega sodišča, s katerim je bil potrjen sklep prvostopenjskega sodišča, da ni krajevno pristojno za odločanje, postopek ni pravnomočno končan, je revizija nedovoljena.

## Izrek

Revizija se zavrže.

## Obrazložitev

1. Okrajno sodišče v Ljubljani je s sklepom dovolilo objektivno spremembo tožbe in se hkrati izreklo za stvarno nepristojno za odločanje. Odločilo je tudi, da bo po pravnomočnosti sklepa zadeva odstopljena Okrožnemu sodišču v Ljubljani kot stvarno in krajevno pristojnemu sodišču. 2.

Toženca sta se pritožila proti prvostopenjskemu sklepu v delu, ki se nanaša na pristojnost sodišč, pritožbeno sodišče pa je pritožbo v celoti zavrnilo.

3.

Toženca sta vložila revizijo proti sklepu pritožbenega sodišča. 4.

V skladu s 375. členom ZPP je bila revizija poslana Vrhovnemu državnemu tožilstvu Republike Slovenije in vročena nasprotni stranki.

5.

Revizija ni dovoljena.

6.

Stranke lahko vložijo revizijo le zoper sklep sodišča druge stopnje, s katerim je bil postopek pravnomočno končan(1). Z izdajo sklepa pritožbenega sodišča, s katerim je bil potrjen sklep prvostopenjskega sodišča, da ni krajevno pristojno za odločanje, sam postopek ni bil pravnomočno končan, saj bo o tožničinih zahtevkih odločalo Okrožno sodišče v Ljubljani. Revizijsko sodišče je zato nedovoljeno revizijo zavrglo na podlagi določbe 377. člena ZPP.

Op. št. (1): Primerjaj prvi odstavek 384. člena ZPP.